ᱴᱤ.ᱵᱷᱤ. ᱱᱚᱨᱮᱱᱫᱨᱚᱱ

ᱛᱷᱟᱪᱚᱴ ᱵᱤᱥᱣᱚᱱᱟᱛᱷ ᱱᱚᱨᱮᱱᱫᱨᱚᱱ (ᱡᱟᱱᱟᱢ ᱒ ᱡᱩᱱ ᱑᱙᱖᱕) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱵᱮᱯᱟᱨᱤᱭᱟᱹ ᱠᱟᱱᱟᱭ ᱾ ᱱᱤᱛᱚᱜ ᱩᱱᱤ ᱫᱚ ᱡᱮᱜᱮᱛ ᱨᱤᱱᱤᱡ ᱡᱚᱛᱚ ᱠᱷᱚᱱ ᱢᱟᱨᱟᱝ ᱥᱴᱤᱞ ᱯᱨᱚᱰᱭᱩᱥᱚᱨ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱴᱟᱴᱟ ᱥᱴᱤᱞ ᱨᱮ ᱡᱮᱜᱮᱛᱟᱹᱨᱤ ᱥᱤ.ᱤ.ᱳ. ᱟᱨ ᱢᱟᱱᱮᱡᱤᱝ ᱰᱟᱭᱨᱮᱠᱴᱚᱨ ᱠᱟᱱᱟᱭ ᱾ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱤᱱᱰᱚᱥᱴᱨᱤ ᱠᱚᱱᱯᱷᱮᱰᱮᱨᱮᱥᱚᱱ ᱨᱤᱱᱤᱡ ᱱᱤᱛᱚᱜᱤᱡ ᱯᱟᱨᱥᱮᱛ ᱠᱟᱱᱟᱭ ᱾

ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱱᱚᱨᱮᱱᱫᱨᱚᱱ ᱫᱚ ᱴᱚᱴᱷᱟᱠᱤᱭᱟᱹ ᱤᱱᱡᱤᱱᱤᱭᱟᱨᱤᱝ ᱠᱚᱞᱮᱡᱽ, ᱛᱤᱨᱩᱪᱤᱨᱟᱯᱚᱞᱞᱤ (ᱱᱤᱛᱚᱜ ᱫᱚ ᱡᱟᱹᱛᱤᱭᱟᱹᱨᱤ ᱴᱮᱠᱱᱚᱞᱚᱡᱤ ᱤᱱᱥᱴᱤᱴᱭᱩᱴ, ᱛᱤᱨᱩᱪᱤᱨᱟᱯᱚᱞᱞᱤ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ) ᱠᱷᱚᱱ ᱢᱮᱠᱟᱱᱤᱠᱚᱞ ᱤᱱᱡᱤᱱᱤᱭᱟᱨᱤᱝ ᱨᱮ ᱢᱟᱪᱮᱛ ᱰᱤᱜᱽᱨᱤ ᱟᱨ ᱤᱱᱰᱤᱭᱟᱱ ᱤᱱᱥᱴᱤᱴᱭᱩᱴ ᱚᱯᱷ ᱢᱮᱱᱮᱢᱮᱱᱴ ᱠᱚᱞᱠᱟᱛᱟ ᱠᱷᱚᱱ ᱮᱢᱵᱤᱮ ᱟᱠᱟᱫᱼᱟ ᱾

ᱠᱟᱹᱢᱤ ᱡᱤᱭᱚᱱ
ᱱᱚᱨᱮᱱᱫᱨᱚᱱ ᱫᱚ ᱑᱙᱘᱘ ᱥᱟᱞ ᱨᱮ ᱠᱚᱞᱠᱟᱛᱟ ᱨᱮᱱᱟᱜ ᱤᱱᱰᱤᱭᱟᱱ ᱤᱱᱥᱴᱤᱴᱭᱩᱴ ᱚᱯᱷ ᱢᱮᱱᱮᱡᱽᱢᱮᱱᱴ ᱠᱷᱚᱱ ᱢᱮᱱᱮᱡᱽᱢᱮᱱᱴ ᱰᱤᱜᱽᱨᱤ ᱯᱩᱨᱟᱹᱣ ᱠᱟᱛᱮ ᱴᱟᱴᱟ ᱥᱴᱤᱞ ᱨᱮᱭ ᱥᱮᱞᱮᱫ ᱞᱮᱱᱟ ᱾ ᱩᱱᱤ ᱫᱚ ᱑᱙᱘᱘ ᱠᱷᱚᱱ ᱑᱙᱙᱗ ᱥᱟᱞ ᱫᱷᱟᱹᱨᱤᱡ ᱴᱟᱴᱟ ᱥᱴᱤᱞ ᱨᱮᱱᱟᱜ ᱤᱱᱴᱟᱨᱱᱮᱥᱱᱟᱞ ᱴᱨᱮᱰᱤᱝ ᱰᱤᱵᱤᱡᱚᱱ ᱨᱮ ᱠᱟᱹᱢᱤ ᱞᱮᱫᱟᱭ, ᱡᱟᱦᱟᱸ ᱨᱮ ᱩᱱᱤ ᱫᱚ ᱛᱟᱞᱢᱟ ᱥᱟᱢᱟᱝ ᱨᱮ ᱴᱟᱴᱟ ᱥᱴᱤᱞᱥ ᱨᱮᱱᱟᱜ ᱮᱠᱥᱯᱳᱨᱴ ᱨᱮᱱᱟᱜ ᱡᱚᱜᱟᱣ ᱡᱚᱛᱚᱱ ᱞᱟᱹᱜᱤᱫ ᱛᱮ ᱫᱩᱵᱟᱭ ᱨᱮ ᱢᱚᱬᱮ ᱥᱮᱨᱢᱟ ᱠᱟᱹᱢᱤ ᱞᱮᱫᱟᱭ ᱾

᱑᱙᱙᱗ ᱠᱷᱚᱱ ᱒᱐᱐᱑ ᱥᱟᱞ ᱫᱷᱟᱹᱨᱤᱡ, ᱩᱱᱤ ᱫᱚ ᱴᱟᱴᱟ ᱥᱴᱤᱞᱥ ᱨᱮ ᱢᱟᱨᱠᱮᱴᱤᱝ ᱟᱨ ᱥᱮᱞᱥ ᱰᱤᱵᱤᱡᱚᱱ ᱨᱮ ᱚᱠᱛᱚᱭ ᱦᱟᱛᱟᱣ ᱞᱮᱫ ᱛᱟᱦᱮᱸᱫ ᱟᱨ ᱠᱚᱞᱰ ᱨᱚᱞᱤᱝ ᱢᱤᱞ ᱯᱨᱚᱡᱮᱠᱴ, ᱥᱯᱞᱟᱭ ᱪᱮᱱ ᱢᱟᱱᱮᱡᱽᱢᱮᱱᱴ, ᱥᱮᱞᱥ ᱯᱨᱚᱡᱮᱠᱴ ᱮᱢᱟᱱ ᱞᱟᱹᱜᱤᱫ ᱛᱮ ᱢᱟᱨᱠᱮᱴ ᱰᱮᱵᱽᱞᱚᱯᱢᱮᱱᱴ ᱠᱟᱹᱢᱤ ᱨᱮᱭ ᱥᱮᱞᱮᱫ ᱞᱮᱱᱟ ᱾ ᱒᱐᱐᱑ ᱠᱷᱚᱱ ᱒᱐᱐᱓ ᱥᱟᱞ ᱫᱷᱟᱹᱨᱤᱡ, ᱩᱱᱤ ᱫᱚ ᱢᱟᱨᱠᱮᱴᱤᱝ ᱪᱮᱛᱟᱱ ᱨᱮ ᱛᱟᱦᱮᱸ ᱠᱟᱱᱟᱭ ᱟᱨ ᱥᱮᱞᱥ (ᱞᱚᱝ ᱯᱨᱚᱰᱚᱠᱴᱥ) ᱟᱨ 'ᱴᱟᱴᱟ ᱴᱤᱥᱠᱚᱱ' ᱵᱨᱟᱱᱰ ᱟᱨ ᱚᱱᱟ ᱨᱮᱱᱟᱜ ᱰᱤᱥᱴᱨᱤᱵᱷᱤᱥᱚᱱ ᱱᱮᱴᱣᱟᱨᱠ ᱵᱮᱱᱟᱣ ᱨᱮ ᱢᱩᱬ ᱜᱚᱲᱚᱭ ᱮᱢ ᱞᱮᱫ ᱛᱟᱦᱮᱸᱫ ᱾ ᱒᱐᱐᱓ ᱠᱷᱚᱱ ᱒᱐᱐᱕ ᱥᱟᱞ ᱫᱷᱟᱹᱨᱤᱡ, ᱩᱱᱤ ᱫᱚ ᱴᱟᱴᱟ ᱥᱴᱤᱞ ᱨᱤᱱᱤᱡ ᱢᱟᱱᱮᱡᱤᱝ ᱰᱟᱭᱨᱮᱠᱴᱚᱨ ᱵᱤ. ᱢᱩᱛᱷᱩᱨᱢᱚᱱ ᱥᱟᱶᱛᱮ ᱩᱱᱤ ᱫᱚ ᱢᱩᱬᱩᱛ ᱠᱟᱹᱢᱤᱭᱟᱹ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫᱼᱟ ᱾

᱑ ᱱᱚᱵᱷᱮᱢᱵᱚᱨ ᱒᱐᱑᱓ ᱨᱮ ᱴᱟᱴᱟ ᱥᱴᱤᱞ ᱤᱱᱰᱤᱭᱟ ᱟᱨ ᱮᱛᱚᱢ ᱥᱟᱢᱟᱝ ᱮᱥᱤᱭᱟ ᱨᱮ ᱮᱢᱰᱤ ᱞᱮᱠᱟᱛᱮ ᱵᱟᱦᱟᱞ ᱢᱟᱬᱟᱝ ᱨᱮ, ᱱᱚᱨᱮᱱᱫᱨᱚᱱ ᱫᱚ ᱴᱟᱴᱟ ᱥᱴᱤᱞ ᱨᱮ ᱨᱩᱠᱷᱤᱭᱟᱹ ᱟᱨ ᱯᱷᱞᱟᱴ ᱯᱨᱚᱰᱚᱠᱴ ᱰᱤᱵᱤᱡᱚᱱ ᱨᱤᱱᱤᱡ ᱡᱚᱜᱚ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟᱭ ᱾

ᱴᱟᱴᱟ ᱥᱴᱤᱞ ᱞᱤᱢᱤᱴᱮᱰ ᱨᱤᱱᱤᱡ ᱥᱤ.ᱤ.ᱳ. ᱟᱨ ᱢᱟᱱᱮᱡᱤᱝ ᱰᱟᱭᱨᱮᱠᱴᱚᱨ ᱴᱤ.ᱵᱷᱤ. ᱱᱚᱨᱮᱱᱫᱨᱚᱱ ᱫᱚ ᱒᱐᱒᱑-᱒᱒ ᱥᱮᱨᱢᱟ ᱞᱟᱹᱜᱤᱫ ᱥᱤᱧᱚᱛᱤᱭᱟᱹ ᱤᱱᱰᱚᱥᱴᱨᱤ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟᱭ ᱾ ᱢᱮ ᱒᱐᱒᱒ ᱨᱮ, ᱚᱱᱟ ᱛᱟᱭᱚᱢ ᱫᱚ ᱥᱚᱱᱡᱤᱵᱽ ᱵᱟᱡᱟᱡᱽ ᱥᱤ.ᱟᱭᱤ.ᱟᱭᱤ. ᱨᱤᱱᱤᱡ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟᱭ ᱾

᱓᱑ ᱚᱠᱴᱚᱵᱚᱨ ᱒᱐᱑᱗ ᱨᱮ, ᱩᱱᱤ ᱫᱚ ᱴᱟᱴᱟ ᱥᱴᱤᱞ ᱨᱮ ᱡᱮᱜᱮᱛᱟᱹᱨᱤ ᱥᱤ.ᱤ.ᱳ. ᱟᱨ ᱮᱢ.ᱰᱤ. ᱞᱮᱠᱟᱛᱮᱭ ᱵᱟᱦᱟᱞ ᱞᱮᱱᱟ ᱾

ᱵᱳᱨᱰ ᱨᱤᱱ ᱥᱚᱦᱮᱫ ᱠᱚ
ᱱᱤᱛᱚᱜ ᱩᱱᱤ ᱫᱚ ᱴᱟᱴᱟ ᱥᱴᱤᱞ ᱞᱤᱢᱤᱴᱮᱰ, ᱴᱟᱴᱟ ᱥᱴᱤᱞ ᱭᱩᱨᱚᱯ, ᱥᱤᱤᱰᱤᱤᱯᱤ, ᱮᱠᱥ.ᱮᱞ.ᱟᱨ.ᱟᱭᱤ. ᱟᱨ ᱣᱟᱨᱞᱰ ᱥᱴᱤᱞ ᱮᱥᱳᱥᱤᱭᱮᱥᱚᱱ ᱨᱤᱱᱤᱡ ᱵᱳᱨᱰ ᱨᱮ ᱢᱮᱱᱟᱭᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱥᱤᱧᱚᱛᱤᱭᱟᱹ ᱤᱱᱥᱴᱤᱴᱭᱩᱴ ᱢᱮᱱᱮᱡᱽᱢᱮᱱᱴ ᱠᱚᱞᱠᱟᱛᱟ ᱨᱤᱱ ᱢᱟᱨᱮ ᱯᱟᱹᱴᱷᱩᱣᱟᱹ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱡᱟᱹᱛᱤᱭᱟᱹᱨᱤ ᱤᱱᱥᱴᱤᱴᱭᱩᱴ ᱴᱮᱠᱱᱚᱞᱚᱡᱤ, ᱛᱤᱨᱩᱪᱤᱨᱟᱯᱚᱞᱞᱤ ᱨᱤᱱ ᱢᱟᱨᱮ ᱯᱟᱹᱴᱷᱩᱣᱟᱹ ᱠᱚ
ᱛᱷᱚᱠ:᱑᱙᱖᱕ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:ᱴᱟᱴᱟ ᱥᱴᱤᱞ ᱨᱤᱱ ᱦᱚᱲ